ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

privind stabilirea valorii zilnice a pachetelor alimentare acordate prin Programul național "*Masă sănătoasă* "

Consiliul Local al comunei Valea Ierii întrunit în şedinţa ordinară din data de 30.01.2025,

Având în vedere:

-Referatul de aprobare întocmit de către p.primarul comunei Valea Ierii domnul Balea Bogdan-Radu -viceprimar, înregistrat la nr. 335/23.01.2025 precum și Raportul nr. 336/23.01.2025 întocmit de doamna Ilea Nicoleta – consilier în cadrul aparatului de specialitate al primarului,

- Legea învăţământului preuniversitar nr. 198/2023, cu modificările şi completările ulterioare,

- Ordinul nr. 3840/81/2024 privind aprobarea Listei unităţilor de învăţământ preuniversitar incluse în Programul naţional "Masă sănătoasă" în anul 2024,

-H.G.nr. 23/2025 privind instituirea Programului naţional "Masă sănătoasă" în anul 2025,

În temeiul prevederilor art. 129, alin. (2), lit. d), alin. 7, lit. a) și al art. 139, alin. (1), respectiv art. 196 alin. (1) lit. a) din O.U.G nr. 57/2019 privind Codul administrativ, cu modificările și completările ulterioare,

Consiliul Local al comunei Valea Ierii adoptă prezenta hotărâre:

**Art. 1.** Se aprobă suplimentarea valorii zilnice a unui pachet alimentar stabilit în limita unei valori zilnice de 15 lei/beneficiar, inclusiv taxa pe valoarea adăugată, pentru perioada desfășurării cursurilor școlare în anul 2025, în cadrul Programului național "Masă sănătoasă", **cu suma de 3 lei/zi/beneficiar,** pentru un număr de 42 elevi și preșcolari.

**Art. 2.** Prezenta hotărâre se comunică prin intermediul secretarului comunei, în termenul prevăzut de lege, primarului comunei Valea Ierii, Instituției Prefectului -Judeţul Cluj, compartimentului financiar-contabil şi se aduce la cunoştinţă publică prin publicarea pe site-ul propriu.

Președinte de ședință, Contrasemnează:

Vasile-Mihai Șipoș Secretar general al comunei,

Nelia-Crenguța Mariș

**Nr. 6 din 30.01.2025**

*Prezenta hotărâre a fost adoptată cu respectarea prevederilor legale privind majoritatea de voturi, astfel:8 voturi “pentru” și 0 voturi ,împotrivă”.Consilieri locali prezenţi: 9 din totalul de 9 consilieri locali în funcţie.*